Mõni aeg tagasi tundsin õues, et talvise mütsiga juba natuke liiast aga kuna mul siin olid kõrvaprobleemid ja kevadine tuul tundus jahe, siis arvasin,et äkki peaks vahepeal endale ka ühe mütsi tegema. Et siis õhema ja kevadisema, kuna mul selline puudus. Mõeldud, tehtud. Haarasin kevadpühade aegu omale külla kaasa heegelnõela ja mõnusa ülihea lõnga. Kas ma  külas heegeldasin, vat ei mäletagi aga mõte ja tahtmine püsis ning algus sai peagi tehtud. Kuna olime nüüd pikalt tubased, siis tegin tasa ja targu kõigi teiste toimetuste kõrvalt. Alguses sai liiga sügav, paar rida harutasin üles ja paras ta oligi. Selline lihtne müts aga kuna lõng on siuke hästi hea ja kvaliteetne, siis on ka müts vägagi mõnus. Kui tekib tahtmine saan talle veel mingi lillekese vms külge pookida. Esialgu jääb nii.    Aga tegelikult on tal kandmisvõimalusi mitu. Tahan venitan siit,  tahan hoopis siit(selline veniv lõng on).             Täna juba käisin sellega õues ka. Mina väga rahul. Põhiline ju, et isetehtud !